November | 2012 | VCSV/UCSA Stories
Annonieme Donasie verander lewens
Iemand het ‘n annonieme donasie gemaak om dit moontlik te maak vir minderbevoorregte kinders in die Vrystaat om kampe te kan bywoon. As gevolg daarvan is die geestelike leier se lewe radikaal verander op een van daardie kampe. Lees meer
Vanaand is by verre een van die grootste aande in my lewe!!! 20 jaar se seer en verwoesting is genees met een groep jongmense wat vergifnis gevra het namens mense wat nie geweet het wat hulle doen nie!
20 jaar terug is n vriendin van my in n plaasmoord vermoor deur swartmense uit Lesotho.
Dit het my op n punt gebring waar haat en onvergewensgesindheid n kanker in my siel geword het.
Ek het 8 jaar later vergewe en ek was vry, maar vanaand het n groep swart jongmense na ek my getuienis oor vergifnis gedeel het, spontaan my kom haal en namens die kwaaddoeners om vergifnis gevra deur my voete te was! Vir die eerste keer in my lewe kan ek sê dat ek kon afsluit…
Vergifnis alleen is nie net goed genoeg nie… Mens moet iemand in die oë kan kyk en sê: “Ek vergewe jou”
Vanaand was so n aand! Dankie aan daardie groep swart jongmense! Julle harte is suiwerder as goud en ek sal hierdie aand as n draaipunt in my lewe onthou!
Mag die eenheid in Christus wat ons hier beleef het vanaand… die eenheid wees waarna ons land smag.
Eenheid is slegs moontlik in Christus. Dankie dat julle Hom eer! Mens kan sien Hy is nie nr1 in julle lewens nie… Hy is julle lewe!
Julle liefde het seer wonde genees! Ek glo in ons land se jongmense!!!
Lief julle baie!!
Posted by vcsv on November 22, 2012 in Uncategorized